רוצה להדגיש כבר עכשיו שכל קשר שהיה לי עם אותה מריפוסה היה וירטואלי לחלוטין: לא דיברתי איתה בטלפון, לא נפגשתי איתה ובטח ובטח שלא הייתי אצלה בבית. אולי דברים אלו נבעו מן העובדה שמריפוסה הייתה בסך הכל בת 14!!! בכל מקרה, לאחר מספר שאלות החוקרים סיפרו לי שאותה תמר התאבדה חודש לפני כן. במילים אלו ואחרות הם טענו בזמנו שאני הייתי בקשר צמוד איתה, ויותר מכך שאני שכנעתי אותה להתאבד. ניסיתי להסביר להם שלא הכרתי אותה בכלל, ושאני בכלל נגד התאבדויות אבל ללא הועיל. גם לא הועילו כל ניסיונותיי לשכנע אותם שאפילו לא ידעתי שאותה תמר התאבדה. במהלך אותה חקירה הם שאלו אותי שאלות על כל מיני אנשים שאני מכיר וכמה פעמים גם שאלו אם אי פעם קראתי לעצמי באינטרנט מרקו. כשאמרתי פעם אחר פעם שלא, נתקלתי בקיר אטום!! בסופו של דבר, בערך אחרי שעה, החוקרים הודיעו שהם סיימו אבל לפני שהם הולכים הם רוצים לדבר עם המפקד שלהם. לרגע  חשבתי שהסיוט המוזר הזה נגמר אבל כמה שאני טעיתי!!! אחרי עשר שניות שיחה בדיוק הם הודיעו לי שיש להם עוד כמה שאלות שהם רוצים לשאול, אבל אני צריך לבוא איתם לתחנה. שוב, כמה ברירות היו לי? אז הם לקחו אותי